TCAP เผยกำไรไตรมาส 2 ร่วง 46% เหลือ 1.03 พันลบ. หลังรับรู้กำไรบ.ร่วมลดลง
TCAP เผยกำไรไตรมาส 2 ร่วง 46% เหลือ 1.03 พันลบ. จากช่วงเดียวกันเมื่อปีก่อนมีกำไร 1.9 พันลบ. หลังรับรู้กำไรบ.ร่วมลดลง ขณะที่งวด 6 เดือน กำไรเพิ่มขึ้น 37% มาที่ 5.34 พันลบ. จากช่วงเดียวกันเมื่อปีก่อนมีกำไร 3.91 พันลบ.
11 ส.ค. 2563

บริษัท ทุนธนชาต จำกัด (มหาชน) หรือ TCAP รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากในไตรมาสก่อนมีการรับรู้กำไรจากการขายเงินลงทุนในบริษัท อายิโนะโมะโต๊ะ (ประเทศไทย) จำกัด (AJT) ประกอบกับส่วนแบ่งกำไรจากเงินลงทุนในบริษัทร่วมในไตรมาสนี้ปรับลดลง เนื่องจากได้รับผลกระทบจากการแพร่ระบาดของไวรัส COVID-19 แต่อย่างไรก็ตาม บริษัทย่อยที่สำคัญ ทั้งบริษัทหลักทรัพย์ธนชาต บริษัท ธนชาตประกันภัย รวมถึงบริษัท ราชธานีลิสซิ่ง ยังมีผลการดำเนินงานอยู่ในเกณฑ์ดี
ทั้งนี้ บริษัทฯ มีกำไรต่อหุ้น (EPS) ในไตรมาส 2/63 เท่ากับ 0.98 บาท ลดลงจาก 3.86 บาท โดยมีอัตราผลตอบแทนต่อสินทรัพย์รวมเฉลี่ย (ROAA) และอัตราผลตอบแทนต่อส่วนของผู้ถือหุ้นของบริษัทฯเฉลี่ย (ROAE) อยู่ที่ร้อยละ 3.60 และ 6.54 ตำมลำดับ